**Ministru kabineta rīkojuma projekta “Grozījumi Ministru kabineta 2021.gada 1.marta rīkojumā Nr.130 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likums “Grozījumi “Covid-19 infekcijas izplatības seku pārvarēšanas likumā”””, Saeimā pieņemti 2021.gada 7.aprīlī (turpmāk – Likums).Covid-19 infekcijas izplatības seku pārvarēšanas likuma 24. un 25. pants.Ministru kabineta 2021.gada 24.marta sēdes protokollēmuma Nr.29 42.§ “Likumprojekts “Grozījumi Covid-19 infekcijas izplatības seku pārvarēšanas likumā”” 4.punkts un 5.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma “Grozījums “Covid-19 infekcijas izplatības seku pārvarēšanas likumā”” (Saeimā pieņemts 2021.gada 7.aprīlī), 63¹.pantu paredzēts, ka par bērnu, kurš laika posmā no 1.marta līdz ārkārtējās situācijas beigām atrodas ilgstošas sociālās aprūpes un sociālās rehabilitācijas institūcijā, sociālās korekcijas izglītības iestādē, ieslodzījumu vietā, piešķirt vienreizēju atbalstu 500 *euro* apmērā. Likuma grozījumi paredz vienreizēja atbalsta 500 *euro* apmērā izmaksu vecākam, aizbildnim, audžuģimenei un bērnu aprūpes iestādes vadītājam par bērniem, kuri atrodas ilgstošas sociālās aprūpes un sociālās rehabilitācijas institūcijās, ieslodzījuma vietās, sociālās korekcijas izglītības iestādēs. Tiesības pieprasīt atbalstu ir bērna likumiskajam pārstāvim – vecākam, aizbildnim, bērnu aprūpes iestādes vadītājam, savukārt audžuģimenē ievietotā bērna likumiskais pārstāvis ir bāriņtiesa, kura pilnvarojusi audžuģimeni pārstāvēt atsevišķas bērna mantiskās intereses un bērnam atrodoties ieslodzījuma vietā, bērna uzturēšanas audžuģimenē netiek pārtraukta, tādējādi audžuģimenes pienākums ir turpināt rūpēties par bērnu. Proti, par bāreņiem un bez vecāku gādības palikušiem bērniem, kuri atrodas ilgstošas sociālās aprūpes un sociālās rehabilitācijas institūcijās atbalstu var pieprasīt bērnu aprūpes iestādes vadītājs un bērniem, kuri atrodas ilgstošas sociālās aprūpes un sociālās rehabilitācijas institūcijās, uz vecāku iesnieguma pamata, atbalstu var pieprasīt vecāks. Savukārt, par bērniem, kuri atrodas ieslodzījuma vietā vai sociālās korekcijas izglītības iestādē atbalstu var pieprasīt vecāks, aizbildnis vai audžuģimene. Lai saņemtu vienreizēju atbalstu, vecāks, aizbildnis, audžuģimene vai bērnu aprūpes iestādes vadītājs vēršas Valsts sociālās apdrošināšanas aģentūrā (turpmāk – VSAA) ar iesniegumu. Iesniegumā vecāks, aizbildnis un audžuģimene norāda vārdu, uzvārdu, personas kodu, kontaktinformāciju un bērna vārdu, uzvārdu, personas kodu par kuru pieprasa informāciju un kredītiestādes vai pasta norēķinu sistēmas konta numuru. Savukārt, bērnu aprūpes iestādes vadītājs norāda vārdu, uzvārdu, personas kodu, bērnu aprūpes iestādes nosaukumu, informāciju par visiem bērniem, par kuriem pieprasa atbalstu (bērna vārds, uzvārds, personas kods), bērnu aprūpes iestādes kredītiestādes konta numuru. Bērnu aprūpes iestāde kredītiestādes kontā saņemto atbalstu par katru bērnu uzskaita atsevišķi un izlieto atbilstoši katra bērna individuālajām vajadzībām. Proti, bērnu aprūpes iestādei ir jānoskaidro katra bērna viedoklis un individuālās vajadzības, ja tas ir iespējams, un piešķirto finansējumu izlietot atbilstoši konkrētā bērna vajadzībām. Atbalsts nav izlietojams bērnu aprūpes iestādes pamatvajadzību nodrošināšanai. Gadījumā, ja bērns maina aprūpe formu, iestādi vai sasniedz pilngadību, bērna neizlietoto atbalsta daļu izmaksā pilngadību sasniegušam bērnam vai pārskaita uz citas iestādes kontu, kura bērnam piešķirto finansējumu izlieto atbilstoši bērna vajadzībām, vai gadījumā, ja bērns no aprūpes iestādes tiek ievietos audžuģimenē, pie aizbildņa vai adoptēts, neizlietoto finansējumu pārskaita aizbildnim, audžuģimenei vai adoptētājam.VSAA vienreizējo atbalstu izmaksā 30 dienu laikā no iesnieguma saņemšanas dienas.Savukārt, saskaņā ar likuma “Grozījums “Covid-19 infekcijas izplatības seku pārvarēšanas likumā”” (Saeimā pieņemts 2021.gada 18.februārī), 62.pantu, vienreizēju atbalsta izmaksā 500 *euro* par katru audzināšanā esošu bērnu no 2021.gada 1.marta līdz brīdim, kamēr visā valstī ir izsludināta ārkārtējā situācija sakarā ar Covid-19 izplatību. Tiesības saņemt atbalstu ir personām, kurām piešķirts bērna kopšanas pabalsts līdz viena gada vecumam, ģimenes valsts pabalsts, piemaksa pie ģimenes valsts pabalsta par bērnu ar invaliditāti vai sakarā ar bērna dzimšanu maternitātes pabalsts par dzemdību atvaļinājuma laiku, ja bērns piedzimis laikā līdz ārkārtējās situācijas beigām (turpmāk - maternitātes pabalsts), kā arī ārkārtējās situācijas laikā ir radušās tiesības saņemt bērna kopšanas pabalstu līdz viena gada vecumam, ģimenes valsts pabalstu, piemaksa pie ģimenes valsts pabalsta par bērnu ar invaliditāti vai maternitātes pabalstu. Saskaņā ar MK 2021.gada 1.marta rīkojumu Nr.130 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” piešķirts finansējums 182 083 893 *euro*, t.sk 182 048 500 *euro* atbalsta izmaksai, 35 393 *euro* IT sistēmu pielāgošanai.VSAA līdz 2021.gada 9.maijam veikusi izdevumus vienreizēja atbalsta nodrošināšanai 187 092 300 *euro* apmērā, tai skaitā par ilgstošas sociālās aprūpes un sociālās rehabilitācijas institūcijā, sociālās korekcijas izglītības iestādē un ieslodzījumu vietā esošajiem bērniem. Savukārt piešķirtais finansējums bija 182 048 500 *euro* apmērā. Iztrūkums uz 2021.gada 9.maiju ir 5 043 800 *euro* apmērā. Iztrūkums veidojas ņemot vērā, ka vairāki tūkstoši vecāki, kuriem bija tiesības uz ģimenes valsts pabalstu, to nebija pieprasījuši, tādējādi, lai saņemtu šo vienreizējo atbalstu 500 *euro* apmērā vecāki pieteicās ģimenes valsts pabalstam. Kā arī saskaņā ar Valsts sociālo pabalsta likuma 18.panta pirmo daļu valsts sociālie pabalsti pieprasāmi sešu mēnešu laikā no tiesību rašanās. Proti, tie vecāki, kuri nebija pieprasījuši ģimenes valsts pabalstu, vērsās VSAA gan 500 *euro* atbalsta saņemšanai, kā arī pieprasīja ģimenes valsts pabalstu.Saskaņā ar Ministru kabineta 2021.gada 24.marta sēdes protokollēmuma Nr.29 42.§ “Likumprojekts “Grozījums Covid-19 infekcijas izplatības seku pārvarēšanas likumā” 4.punktu Labklājības ministrijai likumprojektā ietvertā pasākuma īstenošanu nodrošināt atbilstoši Ministru kabineta 2021.gada 1.marta rīkojumam Nr.130 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (turpmāk - rīkojums Nr.130) piešķirtā valsts budžeta finansējuma ietvaros. Saskaņā ar 5.punktu, gadījumā, ja pasākuma īstenošanu nebūs iespējams nodrošināt piešķirto līdzekļu ietvaros, Labklājības ministrijai normatīvajos aktos noteiktajā kārtībā jāsagatavo un jāiesniedz izskatīšanai grozījumus Ministru kabineta 2021.gada 11.janvāra rīkojumā Nr.13 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk- rīkojumā Nr. 13), paredzot slimības palīdzības pabalstam plānotā finansējuma samazinājumu, un grozījumus rīkojumā Nr.130, paredzot plānotā finansējuma palielinājumu, lai nodrošinātu finansējumu vienreizēja atbalsta izmaksai.Ņemot vērā, ka vienreizēja atbalsta izmaksu nodrošināšanai 500 *euro* apmērā radies līdzekļu iztrūkums, saistībā ar to, ka vairāki tūkstoši vecāku līdz šim nebija pieprasījuši attiecīgo valsts sociālo pabalstu (galvenokārt ģimenes valsts pabalstu), savukārt vienreizējais atbalsts ir ievērojams finansiālais atbalsts ģimenei, līdz ar to vecāki iesniedza iesniegumus VSAA ar lūgumu piešķirt vienreizējo atbalstu 500 *euro* apmērā, Labklājības ministrija ir sagatavojusi un vienlaikus ar grozījumiem MK 01.03.2021. rīkojumā Nr.130 iesniegs priekšlikumus grozījumiem Ministru kabineta 2021.gada 11.janvāra rīkojumā Nr.13, samazinot slimības palīdzības pabalstam piešķirto finansējumu 5 500 000 *euro* apmērā. |
|  3. | Projekta izstrādē iesaistītās institūcijas un publiskas personas kapitālsabiedrības | VSAA |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar 01.03.2021. MK rīkojumu Nr.130, atbalstu izmaksā personām, kurām ir tiesības uz bērna kopšanas pabalstu par bērnu līdz viena gada vecumam, ģimenes valsts pabalstu vai piemaksu pie ģimenes valsts pabalsta par bērnu ar invaliditāti saskaņā ar Valsts sociālo pabalstu likumu vai kurai sakarā ar bērna piedzimšanu ir tiesības saņemt maternitātes pabalstu un bērns ir piedzimis līdz ārkārtējās situācijas beigām. Kopumā atbalsta izmaksa plānota par 364 097 bērniem.Atbilstoši likumam “Grozījumi “Covid-19 infekcijas izplatības seku pārvarēšanas likumā”” paredzēta papildus mērķgrupa, kura ir tiesīga saņemt vienreizējo atbalstu – bērni, kuri atrodas ilgstošas sociālās aprūpes un sociālās rehabilitācijas institūcijās, ieslodzījuma vietās, sociālās korekcijas izglītības iestādēs. Atbilstoši likuma anotācijai plānoti 680 bērni.Uz 09.05. veikti izdevumi, lai nodrošinātu atbalsta izmaksu kopumā abām likumdošanas normām par 374 299 bērniem.Līdz ar to faktiski vienreizējā atbalsta izmaksa nodrošināta par 9 522 bērniem vairāk nekā sākotnēji plānots.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **182 083 893** | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 182 083 893 | 0 | 0 | 0 | 0 | 0 | 0 |
| 1.2. valsts speciālais budžets*, tai skaitā:* | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | **182 083 893** | **5 500 000** | 0 | 0 | 0 | 0 | 0 |
| 2.1. valsts pamatbudžets | 182 083 893 | **5 500 000** | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -5 500 000 | 0 | 0 | 0 | 0 | 0 |
| 3.1. valsts pamatbudžets | 0 | -5 500 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 5 500 000 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | *\* Saskaņā ar MK 2021.gada 1.marta rīkojumu Nr.130 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"” un FM 03.03.2021. rīkojumu Nr. 129 "Par līdzekļu piešķiršanu" piešķirts finansējums 182 083 893 euro, t.sk 182 048 500 atbalsta izmaksai, 35 393 IT sistēmu pielāgošanai.* |
| 6.1. detalizēts ieņēmumu aprēķins | Nav. |
| 6.2. detalizēts izdevumu aprēķins | Saskaņā ar rīkojumu Nr.130, atbalstu izmaksā personām, kurām ir tiesības uz bērna kopšanas pabalstu par bērnu līdz viena gada vecumam, ģimenes valsts pabalstu vai piemaksu pie ģimenes valsts pabalsta par bērnu ar invaliditāti saskaņā ar Valsts sociālo pabalstu likumu vai kurai sakarā ar bērna piedzimšanu ir tiesības saņemt maternitātes pabalstu un bērns ir piedzimis līdz ārkārtējās situācijas beigām. Kopumā atbalsta izmaksa plānota par 364 097 bērniem. 364 097\*500 *euro*=182 048 500 *euro*Atbilstoši likumam “Grozījumi “Covid-19 infekcijas izplatības seku pārvarēšanas likumā”” paredzēta papildus mērķgrupa, kura ir tiesīga saņemt vienreizējo atbalstu – bērni, kuri atrodas ilgstošas sociālās aprūpes un sociālās rehabilitācijas institūcijās, ieslodzījuma vietās, sociālās korekcijas izglītības iestādēs. Atbilstoši likuma anotācijai plānoti 680 bērni.680\*500 *euro*=340 000 *euro*VSAA līdz 2021.gada 9.maijam veikusi izdevumus vienreizēja atbalsta nodrošināšanai kopumā 187 092 300 *euro* apmērā.Esošais iztrūkums vienreizējā atbalsta izmaksām ir 5 043 800 *euro*. Minētais iztrūkums nodrošināts Labklājības ministrijas pamatbudžeta apakšprogrammai 20.01.00 “Valsts sociālie pabalsti” 2021.gadā plānoto izdevumu pārējo pabalstu un kompensāciju nodrošināšanai ietvaros. Ņemot vērā, ka pārējo pabalstu un kompensāciju izmaksu nodrošināšanai, kā arī citu sociālo pabalstu izmaksu nodrošināšanai apakšprogrammas 20.01.00 “Valsts sociālie pabalsti” ietvaros 2021.gadā netiek plānots ietaupījums, lai neveidotos finanšu iztrūkuma risks, nepieciešams atjaunot izdevumus attiecīgajā apakšprogrammā.Papildus, ņemot vērā, ka vēl ar vien ik dienu notiek vienreizējā atbalsta izmaksas (tiek izskatīti vecāku iesniegumi, kā arī notiek pārsūdzības, kā rezultātā pieņemti lēmumi par atbalsta izmaksu), tiek prognozēts, ka aptuveni vēl var tikt izmaksāts atbalsts par vidēji 913 bērniem:913 bērni\*500 *euro* = 456 500 *euro*. Līdz ar to, MK rīkojuma projekts paredz papildu finansējuma piešķiršanu ne vairāk kā 5 500 000 *euro* (noapaļoti pilnos tūkstošos), vienreizēja atbalsta 500 *euro* izmaksu nodrošināšanai.Vienlaikus Labklājības ministrija ir sagatavojusi un iesniegs priekšlikumus grozījumiem rīkojumā Nr.13, samazinot slimības palīdzības pabalstam piešķirto finansējumu 5 500 000 *euro* apmērā.Labklājības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiskajiem izdevumiem vienreizējā atbalsta 500 *euro* apmērā izmaksu nodrošināšanai. Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas neizteiks iebildumus, veiks apropriācijas izmaiņas.Ja piešķirtais finansējums netiks izlietots minētajam mērķim, Labklājības ministrija iesniegs priekšlikumu apropriācijas samazinājumam Labklājības ministrijas pamatbudžeta programmā 99.00.00 “Līdzekļu neparedzētiem gadījumiem izlietojums”, attiecīgi vienlaikus tiks palielināta apropriācija 74. resora „Gadskārtējā valsts budžeta izpildes procesā pārdalāmais finansējums” programmai 02.00.00 „Līdzekļi neparedzētiem gadījumiem”. |
| 7. Amata vietu skaita izmaiņas | Nav. |
| 8. Cita informācija | Izdevumi tiks veikti Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus 2021. gadā pārdalot no 74. resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. Minētā atbalsta izmaksu nodrošinās VSAA. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Nav |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| Cita informācija | Nav |

Labklājības ministre R. Petraviča

R.Paršova, 67782954

Rita.Parsova@lm.gov.lv

M.Krumpāne, 67021654

Mara.Krumpane@lm.gov.lv